ПРАВИЛНИК ЗБУТ 2025-2026г.
                                                                                  Утвърждавам :……..
       /Стоимена Костадинова/

Чл. 1. С настоящия правилник се определят изискванията, правилата и задълженията по осигуряване на здравословни и безопасни условия на възпитание, обучение и труд в ДГ ”Иглика” град Пещера.
Чл.2. Разпоредбите на правилника се отнасят за всички възрастни и деца, намиращи се на територията на детското заведение.

Организация и контрол на дейностите по осигуряване на безопасни и здравословни условия на възпитание, обучение и труд.
Чл.3.За осигуряване на безопасни условия на възпитание , обучение и труд при осъществяване на педагогическа и друга дейност в ДЗ да се спазват установените единни правила, норми и изисквания по отношение на:
· машини, съоръжения и инструменти;
· силови и осветителни електрически инсталации, отоплителни, вентилационни, водопроводни и канализационни инсталации ;
· строителни конструкции при извършване на ремонтни работи;
· чистота, температура и влажност на въздуха, осветеност на помещенията;
· ергономични условия на възпитание, обучение и труд;
· работно облекло и предпазни средства;
· пренасяне на различни видове товари;
· организирано участие на деца и персонал в уличното  движение;
· оказване на долекарска помощ.
Чл.4.За осигуряване на безопасни условия да се спазват установените норми и изисквания, когато лица от ДЗ или наети от други организации извършват съвместно/ самостоятелно/ следните видове дейност:
 =ремонт, монтаж и демонтаж на машини и съоръжения;
= ремонт на силови и осветителни ел. инсталации, отоплителни и В и К инсталации;
= строително- монтажни дейности в сградата и двора на ДЗ;
= товаро- разтоварни и транспортни дейности , свързани с нормалното функциониране на ДЗ.
ЧЛ.5.Директорът на ДЗ е длъжен да създаде необходимата организация за провеждане на инструктаж и обучение на работещите в обем на периодичност, отговарящи на Наредба № 4 на МТСГ от 1994г.
Чл.6. Видовете инструктаж са :
= начален , отнася се за всички новопостъпили служители;
= периодичен, който се извършва на три месеца;
= извънреден;
= на работното място.
Чл.7.Съдържанието на всички видове инстуктажи включва основни правила и изисквания за безопастност, хигиена на труда, противопожарна охрана, аварийни планове, вид и характер на извършваните работи, възможни рискови ситуации, изисквания към поведението на работещите с оглед опазване здравето и живота на деца и възрастни, намиращи се на територията на ДЗ.
Чл.8. Инструктажите се провеждат от лица, определени със заповед на директора, както следва:
= начален – Даяна Кузманова – учител;
= периодичен  - Даяна Кузманова – учител;
= противопожарна безопасност – Даяна Кузманова – учител;
= санитарен минимум и функционални графици –  Парашкева Димитрова– медицинска сестра;
= долекарска помощ  – Парашкева Димитрова -медицинска сестра.
Чл. 9. Провежданите инструктажи се документират в съответните книги.
Чл.10. Не се допускат на работа лица, които не са инструктирани.

Правила за безопасни условия на възпитание, обучение и труд  на децата и служителите 
от ДГ ”Иглика”.
Чл.11.Детското заведение функционира с 5 групи при целодневна организация на възпитателно- образователния процес за деца от яслена и предучилищна възраст.
Чл.12. Работното време на ДЗ започва от 6.00 часа до 18,30 часа.
Чл13. Приемът и сутрешният филтър се извършват от учителите и  с участието на медицинската сестра. Не се приемат деца с нарушен здравен статус или без талон от личния лекар.
Чл.14. Пребиваването на децата е обвързано със съответния за възрастовата им група дневен режим.
Чл.15.Съобразно критериите на ДОС , децата получават първоначални знания за живота, здравето и начините за тяхното опазване.
Чл.16.Храненето на децата се организира в съответствие с изискванията на Националния рецептурник за рационално хранене до седемгодишна възраст. Медицинската сестра и директорът отговарят за спазване изискванията за рационално и здравословно хранене, за влагане на всички продукти с доказан произход и качество. Пробите от всяка храна се съхраняват 48 часа , в предпразничните дни – 72 часа.
Чл.17. В периода от 13.00 часа до 15.30 часа на децата се осигурява спокоен следобеден сън.
Чл.18. Съгласно изискванията на ХЕИ децата се извеждат  на открито ежедневно.
Чл.19. В помещенията на групите се поддържа температурен режим от 18-20 градуса по Целзий; осигурява се редовна аерация; спазват се изискванията за дезинфекция на съдове, бельо и др. според указанията на ХЕИ.
Чл.20.Медицинската сестра организира, ръководи и контролира дейността на всички служители, свързана с опазване и укрепване здравето на децата.
Чл.21. Медицинската сестра организира и осъществява профилактична дейност и промоция на здравето, отнасящи се за децата и служителите в ДЗ.
Чл.22.Всеки , работещ в ДЗ е задължен да опазва живота и здравето на децата, да съдейства за осигуряване на оптимални условия за тяхното развитие и възпитание.
Чл.23.Всеки служител е задължен да работи съзнателно и носи лична отговорност за изпълнение на преките си служебни задължения, законните устни и писмени разпореждания на директора, както и да опазва доброто име и авторитета на ДЗ.
Чл.24. Всеки служител е длъжен:
= да спазва Правилника за вътрешния трудов ред;
= да спазва установеното работно време;
= да изпълнява точно и навреме трудовите си задължения определени чрез длъжностната му характеристика и други нормативни актове;
= да опазва повереното му имущество, като носи лична материална отговорност за това;
=да спазва основните принципи на конвенцията на ООН за правата на детето и Закона за закрила на детето в Р България, Закона за защита срещу дискриминация; с действията си да не нарушава правата на другите служители в ДЗ.
= в процеса на общуване да използва книжовен български език;
= да изгражда отношения на сътрудничество и взаимна помощ с деца, колеги, родители и всички, имащи отношение към цялостната дейност на ДЗ.;
= да посещава организираните форми на обучение по Противопожарна охрана, Гражданска защита, педагогически семинари, промоция на здравето, превенция срещу насилието и др.;
= да работи с определено работно облекло и обувки, съответстващо на санитарните изисквания.
Чл.25.Право на безплатна храна имат:
= касиер- домакин;
= готвач и помощник-готвач;
= помощник- възпитател.
Чл.26. Работещите в ДЗ имат право на платен годишен отпуск в размер, определен чрез КТ, НРВПО и действащия колективен трудов договор.
Чл.27. На всички служители се забранява:
= да оставят без пряк физически и визуален контрол децата под какъвто и да е предлог,                                                            
= да налагат физически наказания;
= да нарушават физиологично обоснованите моменти за храна, сън и престой на открито;
= да нарушават функционалните си графици;
= да разпространяват информации, които не са в кръга на техните компетенции;
= с действията си да разхищават стоково- материалните ценности, електроенергия и вода;
= да нарушават разпоредбите на настоящия правилник.  
Чл. 28. Директорът назначава “ Група по условия на труда” , която е оторизирана с функция по ПМС № 87 от 12.03.1997г.
Чл.29.Ръководството но ДЗ с действията си осигурява безопасни условия  за отглеждане и възпитание на децата , а за персонала – на труд.
Чл.30.За отговорник по ППО е определена Стоимена Костадинова – учител, който има следните задължения:
= изработва и следи за спазването на инструкцията за ППО и безопасност на ел. уреди и съоръжения.;
= в началото на есенно- зимния период прави оглед на съоръженията и готовността на сградата за нормално функциониране;
= два пъти в годината провежда практически занятия за действия при пожар, авария и природни бедствия;
= периодично групата проверява техническата изправност на уредите и съоръженията. При нужда сигнализира за необходимост от спешни ремонти.

Преходни и заключителни разпоредби

1.Правилникът за осигуряване на здравословни и безопасни условия на възпитание, обучение и труд в ДГ ”Иглика” се издава на основание на чл. 5, ал. 1 от Инструкция № 5 от 05.07.1996г. на МОН.
2. Настоящият правилник влиза в сила от началото на учебната година.
3.За осигуряване на безопасни и здравословни условия  за възпитание, обучение и труд в ДЗ е задължително спазването на настоящия правилник. За неспазването на изискванията за безопасност, санитарна хигиена и противопожарна охрана всеки служител носи лична отговорност.
4.Контролът по спазването на правилника се осъществява от директора.
5.Нарушителите на този правилник носят административна и наказателна отговорност.
6.Настоящият правилник е валиден до издаването на нов и до някои промени в него. 


Този правилник е приет с решение на педагогическия съвет от 15.09.2025г.с протокол №1/15.09.2023г  и утвърден със заповед № 9 от 15.09.2025г.






ПРАВИЛА

За здравословни и безопасни условия на труд

Общи положения
1.Настоящите правила представляват система    от норми/ изисквания/, свързани със здравословните и безопасни условия на труд в ДГ ”Иглика” град Пещера и имат за цел: 
= да информират работещите в ДЗ за рисковете, които съпътстват тяхното здраве и живот в процеса на изпълнение на трудовите им задължения и които могат да се проявят в този процес.
= да създадат нагласи за  спазването на определен здравословен и безопасен режим на работа.
2.Правилата са задължителни за спазване от всички работници и служители в ДЗ.
3.Въз основа на настоящите правила и Инструкциите за работа да се провеждат инструктажи с работещите в ДЗ.

Организация и управление на дейността по осигуряване на здравословни и безопасни условия на труд

Задължения на директора:

1.Разработва Правилник за осигуряване на здравословни и безопасни условия на обучение и труд , който се утвърждава не по- късно от началото на учебната година .
2.Организира запознаването на персонала и родителите с “ Правилника за осигуряване на здравословни и безопасни условия на обучение и труд” в началото на всяка учебна година  срещу подпис и актуализира при промяна на нормативната уредба.
3.Осигурява пожарната безопасност чрез спазване на действащите норми, правилници, наредби и предписания. Два пъти в годината осигурява провеждане на тренировки за действия при евакуация / при пожар, аварии, бедствия и заплахи от терористични актове/.
4.Създава и организира дейностите на групата по условия на труд .Определя със заповед длъжностни лица , осъществяващи координация и контрол по осигуряване на безопасни условия на възпитание, обучение и труд.
5.Утвърждава и изпълнява програма за оценка на риска.
6.Контролира началните и периодичните инструктажи по безопасност, хигиена на труда и пожарна безопасност на персонала.
При сключване на договори с други организации за изпълнение на ремонтни дейности провежда инструктаж с работещите и създава мерки за осигуряване на безопасни условия на труд.
7.Установява, разследва, регистрира и отчита трудовите злополуки и поддържа регистър на трудовите злополуки.
8.Проучва, планира необходимостта и своевременно заявява необходимите средства за изпълнение на дейностите, осигуряващи ЗБУТ пред финансовите органи.

Длъжностно лице ,осъществяващи координация  и контрол по осигуряване на безопасни условия на възпитание, обучение и труд

1.Осъществява от името на директора координация в работата за осигуряване на безопасни и здравословни условия на труд за персонала и децата, за предпазване от рискове и опазване здравето на децата.
2.Провежда видовете инструктажи на работници и служители.
3. Организира и участва в разработването на инструкции за безопасна работа в различните помещения на ДЗ.
4. Участва в проверките , извършвани от контролните органи.
5.Периодично информира директора за състоянието на условията за обучение и труд.
Дава предложения за подобряване на условията на труд.

Задължения на детския учител и медицинската сестра

1.Организира и ръководи работата с децата в групата. Носи отговорност за сигурността и безопасността при осъществяване на игровата, учебната, трудовата , физкултурна и др. дейности с децата.
2.Изисква и съблюдава устройството и обзавеждането на занималнята и спалнята да бъдат в съответствие с изискванията  за здравословни и безопасни условия. Особено внимание обръща на състоянието и обезопасяването на ел. контакти, осветлението, температурата на въздуха, течението, здравината на леглата, състоянието на пода и др.
3.Да изисква и осигурява разположението на леглата ,масите, столчетата, шкафчетата и др. спрямо изходната врата да бъде такава, че да позволява бързо и безпрепятствено излизане от стаята в случай на опасност.
4.Постоянно да наблюдава играта на децата с оглед недопускане самоувреждания, взаимни наранявания и сбивания. Да следи за състоянието на играчките/ получаване на остри ръбове, излизане на гвоздей и др./.
5.Да следи за състоянието на детската площадка , за здравината и стабилното закрепване и обезопасяване на уредите и съоръженията за игра. При забелязване на нередности и опасности за наранявания да отстранява децата и да уведомява директора.
6.При извеждане на децата навън да проверява за облеклото им с цел недопускане на простудно заболяване или увреждане от въздействието на слънцето.
7.Да изисква поддържането на местата за занимания и игра на детската площадка да отговарят на хигиенните изисквания
8. Учителят и медицинската сестра нямат право:
= да се отделя от децата, ако не е осигурил присъствието на друго отговорно лице;
= да извежда децата извън ДЗ без разрешението на директора и без придружител.
9.В случай на злополука да взема спешно необходимите мерки за оказване на помощ 

Задължения на обслужващия персонал

 1.Да спазва установената трудова дисциплина като изпълняват трудовите си задължения точно и добросъвестно.
2.Да спазват правилата за здравословни и безопасни условия на труд и изискванията за противопожарна охрана. По време на работа да бъдат изключително внимателни, дисциплинирани , съобразителни и предпазливи. Да не допускат самонадеяност, небрежност и подценяване правилата по безопасност на труда.
3.Да се грижат за собствената си безопасност и безопасността на децата и останалия персонал. Най- строго да спазват правилата за лична и обществена хигиена и правилата за противопожарна и аварийна безопасност.
4.Да поддържат  висока култура и ред на работното си място.
5.Да не предприемат по своя инициатива работа, с която не са запознати и не им е възлагана.
6. Огнярът отговаря за нормалната експлоатация на газово-отоплителната инсталация. При необходимост сигнализира органите, занимаващи се с  газовата инсталация.
7.Обслужващия персонал изпълнява задълженията си по трудовия договор и длъжностната характеристика само в работно облекло.

Правила за безопасност, санитарна хигиена и противопожарна охрана в ДГ “Иглика”

1.Районът на ДЗ е маркиран с помощта на ограда. Не се допускат нарушения в неговата цялост.
2.Всяка група разполага със собствена площадка. Всички уреди и съоръжения на двора да се поддържат в пълна изправност .
3.Изходите от двора на ДЗ са обезопасени. За тяхното заключване и отключване отговарят помощник- възпитателите.
4. Всички стълбища, етажни площадки са обезопасени със здраво закрепени парапети. При констатиране на повреди незабавно да де се уведомява директора на ДЗ.
5.Подовете на помещенията са устойчиви за дезинфекционни разтвори. Не се допуска извършването на дезинфекция на пода при наличие на деца с оглед избягване от подхлъзване.
6. Разположението на леглата, масите, столчетата, шкафовете позволява бързо и безпрепятствено излизане на деца и възрастни в случай на пожар или друга опасност.
7.Всички ел. контакти са обезопасени с капачки.
8.Телефонната инсталация се поддържа изправна в рамките на обективните възможности.
9.ДЗ се охранява чрез Радио СОТ. В ДГ има назначен пазач- охрана. 
10. Всеки етаж е осигурен с необходимото противопожарно оборудване.
11. Поддържането в изправност на ел. инсталацията се осъществява от оторизиран техник.
12.Всички ел. уреди , за които се изисква предпазно зануляване се включват в мрежата чрез “ шуко” щепсел.
Всички осветителни лампи са защитени с предпазно стъкло.
13.Включването и изключването на ел. консуматори става със сухи ръце, като с едната ръка се придържа контакта , а с другата щепселното съединение.
14.Забранява се ходенето с обувки или чехли, предразполагащи към подхлъзване.
15.При работа с дезинфекционни и други химически активни разтвори да се ползват предпазни гумени ръкавици.




                                                                                 







